مفتتح:  كان ياما كان كان فيه ولد مش بيعرف يختار دوره كويس  ((كان ياماكانش))  ( مكنتشى اول مرة اشوف دموعى بتتزحلق على خدى فرحانه .  وصوتها بيرن ف ودنى (اكسر ورايا قله)  ولا حتى كات اخر مرة اسمع فيها نبضات قلبى بتدشدش ف الايقاع )  الحكاية كان ليها اصول واصولها غلفه الفلاش باك بايامه الجميلة .  ايام ماكانت ايدين الست الطيبه بتلمس على شعر الولد الناعم بحدوتة كان يا ما كان:  وكان يا ماكان , كان فيه ولد اسمه ...الشاطر شريف ((عفوا من وجهة نظرى))  كان ديما يخانق مع اصحابه ف الشارع  علشان يفوز بدور الظابط فى لعبة . عسكر وحراميه.  ونظرا لبراعته الشديده ف طوى الشوارع ف ايديه : كان  بيلم كل العيال :  من الحوارى  ومن المتاهات  وكان يا ماكان ,  تكبر المتاهات ويكبر جواها العيال:  وينكسر مبدا الشرطى الخايب من اثر لعبة( رفع القيم الثقيلة)  وميفوقشى غير على مرايته الموهوبة بالكدب , واللى كانت بتغير عليه لدرجة انها كانت بترسمه  لنفسه بصورة مزيفة (ميكتشفهاش الابعد اول قعدة مع عاشربنت يبهرها بثقافته  ف التليفون.  كان يا ما كان كان فيه ولد  معندوش:  بق  ولا  عين  ولا  ودن  ((بس كان عنده , قلب محشى حدوته))